ai4bharat/Pralekha huggingface dataset:
கனரகத் தொழில்கள் அமைச்சகம்
திட்டத்தின் கீழ் 532 மின்சார வாகன சார்ஜிங் நிலையங்களை மத்திய கனரகத் தொழில்துறை அமைச்சகம் நிறுவியுள்ளது
பொது போக்குவரத்தில் மின்சார வாகனங்களை ஊக்குவிக்கும் வகையில் ஃபேம் இந்தியா திட்டம் நடவடிக்கை எடுத்து வருகிறது. மின்சார வாகனத் தொழில் முழுமையான வளர்ச்சி அடையும் வகையில், உள்நாட்டு உற்பத்தியைப் பெருக்க முன்முயற்சி மேற்கொள்ளப்படுகிறது.
கனரகத் தொழில்துறை அமைச்சகம் 25 மாநிலங்கள் / யூனியன் பிரதேசங்களைச் சேர்ந்த 68 நகரங்களில் 2,877 மின்சார வாகன திறனேற்றல் நிலையங்களுக்கு ஃபேம் இரண்டாம் கட்டத்தின் கீழ் ஒப்புதல் வழங்கியுள்ளது. மேலும், இந்தத் திட்டத்தின் கீழ் 9 விரைவுச் சாலைகள் மற்றும் 16 நெடுஞ்சாலைகளில் 1576 மின் திறனேற்றல் நிலையங்களுக்கும் அனுமதி வழங்கப்பட்டுள்ளது. ஃபேம் இந்தியா திட்டத்தின் முதல் கட்டத்தின் கீழ், 520 மின்னூட்டல் நிலையங்கள் நிறுவப்பட்டுள்ளன.
மின்சார வாகனங்களின் பெரிய அளவிலான பயன்பாட்டிற்கு தேவையான உள்கட்டமைப்பை மேம்படுத்த, அரசாங்கம் 2015 இல் FAME இந்தியா என்ற திட்டத்தை உருவாக்கியது. தற்போது, FAME India திட்டத்தின் இரண்டாம் கட்டம் ஏப்ரல் 01, 2019 முதல் 5 ஆண்டுகளுக்கு செயல்படுத்தப்படுகிறது. ஃபேம்-இந்தியா திட்டத்தின் இரண்டாம் கட்டத்தின் கீழ் ரூ.1000 கோடி மின்னூட்ட உள்கட்டமைப்பு மேம்பாட்டுக்காக ஒதுக்கப்பட்டுள்ளது.
நாட்டில் மின்சார வாகனங்களுக்குத் தேவையான மின்னூட்ட உள்கட்டமைப்பை மேம்படுத்துவதற்கு அரசாங்கத்தால் பல்வேறு நடவடிக்கைகள் எடுக்கப்பட்டு வருகின்றன.
மக்களவையில் இன்று எழுத்துப்பூர்வமாக அளித்த பதிலில் மத்திய கனரக தொழில்துறை இணையமைச்சர் திரு கிரிஷன் பால் குர்ஜார் இந்தத் தகவலைத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1844982
புள்ளியியல் மற்றும் திட்ட அமலாக்கம் அமைச்சகம்
சென்னை கணித அறிவியல் நிறுவனத்தின் பேராசிரியர் டாக்டர் சிதப்ரா சின்ஹாவுக்கு பேராசிரியர் பி.சி. மஹாலனோபிஸ் தேசிய விருது 2021
தினசரி வாழ்க்கையில் புள்ளியியலின் முக்கியத்துவத்தை எடுத்துரைக்கவும், கொள்கைகளை வடிவமைப்பதில் புள்ளி விவரங்கள் எவ்வாறு உதவிகரமாக இருக்கிறது என்பது குறித்த விழிப்புணர்வை ஏற்படுத்தவும், ஒவ்வொரு ஆண்டும் மறைந்த புள்ளியியலாளர் பேராசிரியர் பி.சி. மஹாலனோபிஸ்-இன் பிறந்த நாளான ஜூன் 29-ஆம் தேதியை “புள்ளியியல் தினமாக” மத்திய அரசு கொண்டாடி வருகிறது.
கொவிட்-19 பெருந்தொற்றின் காரணமாக புள்ளியியல் தினம் 2021-ஐ காணொலிக் காட்சி வாயிலாக மத்திய புள்ளியியல், திட்ட அமலாக்க அமைச்சகம் கொண்டாடியது. அமைச்சகத்தின் பல்வேறு சமூக ஊடகங்களிலும் நிகழ்ச்சி நேரலையாக ஒளிபரப்பப்பட்டது. நிலையான வளர்ச்சி இலக்கு-2  என்பது தேசிய புள்ளியல் தினம் 2021-இன் கருப்பொருளாகும்.
மத்திய புள்ளியியல், திட்ட அமலாக்கம் மற்றும் திட்டத்துறை இணையமைச்சர்  திரு ராவ் இந்தர்ஜித்சிங் இந்த நிகழ்ச்சியில் சிறப்பு விருந்தினராகக் கலந்து கொண்டு காணொலி வாயிலாக உரையாற்றினார்.
அமைச்சகத்தால் வழங்கப்படும் தேசிய விருதுக்குத தேர்வு பெற்றவர்கள் அறிவிக்கப்பட்டு, நிகழ்ச்சியின் போது அவர்கள் மெய்நிகர் வாயிலாக கௌரவிக்கப்பட்டார்கள். வாழ்நாள் சாதனைக்கான அதிகாரப்பூர்வ புள்ளிவிவரங்களுக்கான பேராசிரியர் பி.சி. மஹாலனோபிஸ் தேசிய விருது 2021, தேசிய புள்ளியியல் ஆணையத்தின் முன்னாள் தலைவர் டாக்டர் ஆர் பி பர்மனுக்கு அளிக்கப்பட்டது. 45 வயதிற்கு மேற்பட்ட பணியில் உள்ள அதிகாரபூர்வ புள்ளியியல் நிபுணர் என்ற பிரிவில் பேராசிரியர் பி.சி. மஹாலனோபிஸ் தேசிய விருது 2021, சென்னை கணித அறிவியல் நிறுவனத்தின் பேராசிரியர் டாக்டர் சிதப்ரா சின்ஹாவுக்கு வழங்கப்பட்டது.
இளம் புள்ளியியல் நிபுணர்களுக்கான பேராசிரியர் சி ஆர் ராவ் தேசிய புள்ளியியல் விருது 2021, கொல்கத்தா இந்திய புள்ளியியல் நிறுவனத்தின் இணை பேராசிரியர் டாக்டர் கிரண்மாய் தாஸுக்கு அளிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731128
----
(Visitor Counter : 201
பிரதமர் அலுவலகம்
புனித 2-வது மோரன் மார் பசேலியோஸ் மார்தோமா பவுலோஸ் அவர்களின் மறைவுக்கு பிரதமர் இரங்கல்
இந்திய ஆர்தடாக்ஸ் தேவாலயத்தின் முதன்மை தலைவரான புனித 2-வது மோரன் மார் பசேலியோஸ் மார்தோமா பவுலோஸ் அவர்களின் மறைவுக்கு பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில், “இந்திய ஆர்தடாக்ஸ் தேவாலயத்தின் முதன்மை தலைவரான புனித 2-வது மோரன் மார் பசேலியோஸ் மார்தோமா பவுலோஸ் மறைவினை அறிந்து துயருற்றேன். இறைசேவையும், கருணையும் நிறைந்த வளமான பாரம்பரியத்தை அவர் விட்டுச் சென்றுள்ளார். சோகமான இந்தத் தருணத்தில், ஆர்தடாக்ஸ் தேவாலயத்தின் உறுப்பினர்களுடன் எனது எண்ணங்கள் துணை நிற்கின்றன. அன்னாரது ஆத்மா சாந்தியடையட்டும்” என்று தெரிவித்துள்ளார்.
பிரதமர் அலுவலகம்
சிஆர்பிஎஃப் அமைப்பு நாளில் சிஆர்பிஎஃப் வீரர்களுக்கு பிரதமர் வாழ்த்து
மத்திய ரிசர்வ் காவல் படை  அமைக்கப்பட்ட நாளான இன்று சிஆர்பிஎஃப் வீரர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில் “துணிவு மிக்க சிஆர்பிஎஃப் வீரர்களுக்கும், அவர்களின் குடும்பத்தினருக்கும் நல்வாழ்த்துகள். மத்திய ரிசர்வ் காவல் படை, வீரத்திற்கும், தொழில்திறனுக்கும் பெயர் பெற்றது. இந்தியாவின் பாதுகாப்புப் பணியில் இந்தப்படை முக்கிய பங்காற்றுகிறது. தேச ஒற்றுமைக்காக அவர்கள் ஆற்றும் பணியும் பாராட்டத்தக்கது” என்று கூறியுள்ளார்.
(
தகவல் மற்றும் ஒலிபரப்பு அமைச்சகம்
53 மணி நேர சவாலிற்காக கடந்த ஐந்து நாட்களில் நடைபெற்ற நிகழ்வுகள் இந்திய திரைப்படத் துறையின் திருப்புமுனையாக அமையும்: ஷார்ட்ஸ் தொலைக்காட்சியின் தலைவர்
53-வது இந்திய சர்வதேச திரைப்படத் திருவிழாவை முன்னிட்டு நடைபெற்ற “75 நாளைய இளம் படைப்பாளர்கள்” போட்டியின் வெற்றியாளர்கள் இன்று அறிவிக்கப்பட்டனர். ஷார்ட்ஸ் தொலைக்காட்சியுடன் இணைந்து தேசிய திரைப்பட மேம்பாட்டுக் கழகம் ஏற்பாடு செய்திருந்த இந்த போட்டியில் இந்தியா @100 என்ற தலைப்பில் 53 மணி நேரத்தில் பங்கேற்பாளர்கள் குறும்படங்களை உருவாக்கினார்கள்.
வெற்றிபெற்றவர்களைப் பாராட்டிப் பேசிய ஷார்ட்ஸ் தொலைக்காட்சியின் தலைவர் மற்றும் நிர்வாக அதிகாரி திரு கார்டர் பில்சர், “கடந்த ஐந்து நாட்களில் நடைபெற்ற நிகழ்வுகள் இந்திய திரைப்படத் துறையின் திருப்புமுனையாக அமையும். ஒவ்வொரு திரைப்படமும் தனித்துவமிக்கதாக இருந்தது” என்று கூறினார். 2047-ஆம் ஆண்டில் இந்தியா எவ்வாறு இருக்கும் என்பதை 5 திரைப்பட குழுக்களும் எடுத்துரைத்திருந்ததைப் பற்றி அவர் விளக்கினார். “டியர் டைரி” என்ற திரைப்படம் முதல் இடத்திற்கு தேர்வு செய்யப்பட்டது.
வெற்றி பெற்ற ஐந்து திரைப்படங்களும் நவம்பர் 27-ஆம் தேதி இரவு 9 மணிக்கு ஷார்ட்ஸ் தொலைக்காட்சியில் ஒளிபரப்பப்பட இருப்பதாக திரு பில்சர் தெரிவித்தார். 53 மணிநேர சவால் என்ற கருத்துருவிற்காக மத்திய தகவல் மற்றும் ஒலிபரப்புத் துறை அமைச்சர் திரு அனுராக் சிங் தாக்கூருக்கு அவர் பாராட்டு தெரிவித்தார்.
(AP/RB/KRS
வணிகம் மற்றும் தொழில்துறை அமைச்சகம்
ஐஎஸ்ஓ 17020:2012 தரச்சான்றை தேசிய உற்பத்தித் திறன் குழு பெற்றது
இந்திய அரசின் வர்த்தகம் மற்றும் தொழில்கள் அமைச்சகத்தின் தொழில் மற்றும் உள்நாட்டு வர்த்தக ஊக்குவிப்புத் துறையின் கீழ் இயங்கும் தேசிய உற்பத்தித் திறன் குழுவுக்கு ஐஎஸ்ஓ 17020:2012 தரச்சான்று வழங்கப்பட்டுள்ளது.
சான்றளிப்பு அமைப்புக்கான தேசிய அங்கீகார வாரியம், இந்திய தர நிர்ணயக் குழு இந்த சான்றை தேசிய உற்பத்தித் திறன் குழுவுக்கு வழங்கியுள்ளது. உணவு பாதுகாப்பு தணிக்கை மற்றும் வேளாண் பொருட்களின் அறிவியல் பூர்வமான சேமிப்பு ஆகிய துறைகளில் ஆய்வு மற்றும் தணிக்கை செய்வதற்காக இந்த சான்று வழங்கப்பட்டுள்ளது.
இந்த அங்கீகாரம் மூன்று வருடங்களுக்கு செல்லும். ஆய்வு மற்றும் தணிக்கை நடவடிக்கைகளுக்காக ஆய்வுப் பிரிவு ஒன்றை தனது தலைமயகத்தில் தேசிய உற்பத்தித் திறன் குழு ஏற்கனவே நிறுவியுள்ளது.
கிடங்கு வளர்ச்சி மற்றும் ஒழுங்குமுறை ஆணையம், இந்திய உணவு பாதுகாப்பு மற்றும் தரப்படுத்தல் ஆணையம் போன்ற பல்வேறு சட்டப்பூர்வ அமைப்புகளுக்கு ஆய்வு மற்றும் தணிக்கை ஆகியவற்றை தேசிய உற்பத்தித் திறன் குழு நடத்தி வருகிறது.
இந்த நடவடிக்கைகளில் நன்மதிப்பையும் தேசிய உற்பத்தித் திறன் குழு பெற்றுள்ளது. தற்போது கிடைத்துள்ள ஐஎஸ்ஓ 17020:2012 தரச்சான்றின் மூலம் சுதந்திரமான மூன்றாம் நபர் தணிக்கைகளை இக்குழு நடத்த முடியும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1668427
----
(Visitor Counter : 168
நிலக்கரி அமைச்சகம்
கோவிட்-19 காரணமாக உயிரிழக்கும் இந்திய நிலக்கரி நிறுவனத்தின் ஊழியரின் மரணம் விபத்து மரணமாக கருதப்படும்; திரு. பிரகலாத் ஜோஷி
கொரோனா தொற்றால் உயிரிழக்கும் இந்திய நிலக்கரி நிறுவனத்தின் ஊழியர்களின் இறப்பு, விபத்து மரணமாகக் கருதப்படும் என்றும், பணியின் போது விபத்தில் உயிரிழக்கும் ஊழியர்களின் குடும்பத்தினருக்கு வழங்கப்படும் நிதிப்பலன்கள், இந்த இறப்பிலும் வழங்கப்படும் என்றும் மத்திய நிலக்கரி மற்றும் சுரங்கத்துறை அமைச்சர் திரு. பிரகலாத் ஜோஷி கூறியுள்ளார். ஒரு நாள் பயணமாக ஜார்க்கண்ட் மாநிலத்துக்கு சென்ற திரு. ஜோஷி, ராஞ்சியில் செய்தியாளர்களிடம் பேசிய போது, இந்திய நிலக்கரி நிறுவனத்தில்  சுமார் 4 லட்சம் ஊழியர்கள் இருப்பதாகவும், இந்த முடிவால், ஒப்பந்தத் தொழிலாளர்களும் பலனடைவார்கள் என்றும் கூறினார். கோவிட் காரணமாக இதுவரை உயிரிழந்த ஊழியர்களின் குடும்பத்தினரும் பாதுகாக்கப்படுவார்கள்.
''கோவிட் தொற்று காலத்தில், நிலக்கரி நிறுவனப் பணியாளர்கள் தங்களது உயிருக்கு ஆபத்து இருப்பதையும் பொருட்படுத்தாமல் மகத்தான பணியைச் செய்துள்ளனர். அவர்கள் இடையறாது சிறப்பாக செயல்பட்டு வருகின்றனர். அதனால்தான், நான் அவர்களை நிலக்கரி வீரர்கள் என்று பெருமிதத்துடன் குறிப்பிடுகிறேன். நாட்டுக்கு அவர்கள் ஆற்றி வரும் மதிப்புமிக்க சேவையை அங்கீகரிக்கும் வகையில் நான் இதை அறிவித்துள்ளேன்'' என்று திரு. ஜோஷி கூறினார்.
வணிக ரீதியிலான நிலக்கரி சுரங்கப் பணிகள், வரும் ஆண்டுகளில் ஜார்க்கண்டின் வளர்ச்சிக்கு ஊக்குவிப்பாக அமையும் என்று அமைச்சர் மேலும் குறிப்பிட்டார். ஜார்க்கண்டில் 9 நிலக்கரி சுரங்கங்கள் வணிக ஏலத்தின் மூலம் , முதலாண்டில் மாநிலம் ரூ.3200 கோடி வருவாய் ஈட்டும் என எதிர்பார்க்கப்படுகிறது. மேலும், மாநிலத்தின் சுமார் 50,000 பேருக்கு கூடுதல் வேலைவாய்ப்பு உருவாக்கப்படும். கூடுதலாக , மாவட்டக் கனிம அறக்கட்டளைக்கு ஜார்க்கண்டின் பங்களிப்பு சுமார் ரூ. 17 கோடியாக இருக்கும். இது நிலக்கரி வயல்களைச் சுற்றியுள்ள பகுதிகளின் வளர்ச்சிக்கு பயன்படுத்தப்படும்.
-----
(Visitor Counter : 142
மனித வள மேம்பாட்டு அமைச்சகம்
கல்வியில் தொழில்நுட்பம் குறித்த தேசிய கருத்தரங்கை கல்வி அமைச்சகம் நடத்தியது
2021 செப்டம்பர் 5 முதல் 17 வரையிலான ஆசிரியர் திருவிழா கொண்டாட்டங்களின் ஒரு பகுதியாக பல்வேறு தலைப்புகளின் கீழ் இணைய கருத்தரங்குகளை ஒன்பது நாட்களுக்கு கல்வி அமைச்சகம் நடத்தி வருகிறது. “கல்வியில் தொழில்நுட்பம்: தேசிய டிஜிட்டல் கல்வி கட்டமைப்பு” என்பது இன்றைய கருத்தரங்கின் தலைப்பாகும்.
கல்வி அமைச்சகத்தின் பள்ளி கல்வி மற்றும் எழுத்தறிவுதுறையின் செயலாளர் திரு அனிதா கர்வால், தேசிய தகவல் மையத்தின் துணை தலைமை இயக்குநர் திரு ராஜேந்தர் சேதி ஆகியோர் இதில் கலந்து கொண்டனர்.
நிகழ்ச்சியில் பேசிய திருமதி அனிதா கர்வால், தனிநபர்கள் மற்றும் சமுதாயங்கள் கல்வியறிவை பெறுவதன் முக்கியத்துவத்தை வலியுறுத்துவதற்காகவும், கல்வியறிவு பெற்ற சமூகங்களின் எண்ணிக்கையை அதிகரிப்பதற்காகவும் செப்டம்பர் 8-ஐ சர்வதேச கல்வியறிவு நாளாக யுனெஸ்கோ அறிவித்ததாக கூறினார்.
‘மனிதர்கள் சார்ந்த மீட்சிக்கான கல்வியறிவு: டிஜிட்டல் இடைவெளியை குறைத்தல்’ என்பது இந்த வருட சர்வதேச கல்வியறிவு நாளின் மையக்கரு என்று கூறிய அவர், டிஜிட்டல் கல்வியறிவு இலக்கை அடைவதில் தேசிய டிஜிட்டல் கல்வி கட்டமைப்புக்கு முக்கிய பங்குள்ளதால் அது குறித்த இணைய கருத்தரங்கு இன்று நடத்தப்படுவதாக தெரிவித்தார்.
இன்றைய இணைப்பு உலகம் டிஜிட்டல் தொழில்நுட்பத்தால் இயக்கப்படுவதாகவும், எனவே டிஜிட்டல் கல்வியறிவு, நிதி கல்வியறிவு மற்றும் வாழ்க்கை முறையை எளிதாக்கும் இதர திறமைகள் ஒன்றிணைந்ததே கல்வியறிவு என்றும் அவர் கூறினார். மக்களின் 100 சதவீத கல்வியறிவே நமது லட்சியம் என்று அவர் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753262
---
(Visitor Counter : 167
ரெயில்வே அமைச்சகம்
கொவிட் சவால்கள் இருந்தபோதும் கொல்கத்தாவில் 800 மீட்டர் சுரங்கப்பாதை பணியை முடித்தது ரயில்வே
கொல்கத்தாவின் போபஜார் பகுதியில், கிழக்கு-மேற்கு மெட்ரோ வழித்தடத்தின் சுரங்கப் பாதை பணி நேற்று முடிவடைந்தது. இங்கு ‘உர்வி’ என்ற இயந்திரம் மூலம் சுரங்கப்பாதை தோண்டும் பணிகள் மேற்கொள்ளப்பட்டன. இந்த வழித்தடத்தில் நூற்றாண்டு பழமைவாய்ந்த பல கட்டிடங்கள் இருப்பதால், இங்கு சுரங்கப்பாதை அமைப்பது மிகவும் சிக்கலான பணியாக இருந்தது. தொற்று சூழலில், கொவிட்-19 நெறிமுறைகளை பின்பற்றி 800 மீட்டர் தூரத்துக்கு சுரங்கப் பாதை அமைக்கும் சவாலான பணி வெற்றிகரமாக நிறைவு செய்யப்பட்டுள்ளது.
‘உர்வி’ என்ற சுரங்க இயந்திரம் மூலம் கிழக்கு நோக்கி எஸ்பிளனேடு முதல் சீல்டா வரை சுரங்கப்பாதை தோண்டும் பணி கடந்தாண்டு அக்டோபர் மாதம் முடிந்தது. அதன்பின் மேற்கு நோக்கி சீல்டா முதல் போபஜார் வரை 800 மீட்டர் தூரத்துக்கு சுரங்கம் தோண்டு பணி தொடங்கப்பட்டது.
சீல்டா பாலத்துக்கு கீழ் உர்வி இயந்திரம் மூலம் சுரங்கப்பாதை தோண்டும் போது, பாதுகாப்பு காரணங்களுக்காக, பாலத்துக்கு மேல் வாகன போக்குவரத்து 3 நாட்கள் நிறுத்தப்பட்டது.
சுரங்கப் பாதை தோண்டும் பணி முடிந்த பிறகு, இதற்காக பயன்படுத்தப்பட்ட ‘உர்வி’ மற்றும் ‘சாண்டி’ என்ற இயந்திரங்கள் தனித்தனியாக பிரித்து அகற்றப்படும். அதன்பின் சுரங்கப் பாதைக்குள் கான்கிரீட் அமைக்குப்பணி உட்பட இதர பணிகள் மேற்கொள்ளப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719055
சுகாதாரம் மற்றும் குடும்ப நலத்துறை அமைச்சகம்
உடல் உறுப்பு தானம் குறித்த விழிப்புணர்வு
இறந்தவர்களின் உடல் உறுப்புகளை தானம் செய்வது மற்றும் மாற்று அறுவை சிகிச்சை குறித்து மக்களுக்கு விழிப்புணர்வை ஏற்படுத்த அரசு பல்வேறு நடவடிக்கைகளை எடுத்து வருகிறது. தேசிய உறுப்பு மாற்று திட்டத்தின் கீழ் அமைக்கப்பட்ட மூன்று அடுக்கு கட்டமைப்பான தேசிய உறுப்பு மற்றும் திசு மாற்று அமைப்பு, பிராந்திய உறுப்பு மற்றும் திசு மாற்று அமைப்புகள் மற்றும் மாநில உறுப்பு மற்றும் திசு மாற்று அமைப்புகள் ஆகியவற்றின் தகவல்களை மக்களிடம் கொண்டு சேர்ப்பதும் இதில் அடங்கும்.
தகவல் வழங்கவும், தொலைபேசி ஆலோசனை வழங்கவும், உடல் உறுப்பு தானத்திற்கான ஒருங்கிணைப்புக்கு உதவவும் கட்டணமில்லா எண் 1800114770 செயல்படுகிறது. www.notto.mohfw.gov.in என்ற இணையதளமும் இதற்கென செயல்படுகிறது.
ஆண்டுதோறும் இந்திய உடல் உறுப்பு தான தினத்தை  கொண்டாடுவது, கருத்தரங்குகள், பயிலரங்குகள், விவாதங்கள், விளையாட்டு நிகழ்வுகள், நடைப்பயிற்சி, மாரத்தான்கள் போன்ற பல நடவடிக்கைகள் ஏற்பாடு செய்யப்படுகின்றன. அச்சு ஊடகங்களில் விளம்பரம், சமூக ஊடகங்கள் மற்றும் மின்னணு ஊடகங்கள் மூலம் தகவல்களை பரப்புதல் போன்றவையும் மேற்கொள்ளப்படுகின்றன.
இறந்த ஒருவரது இதயம், 2 நுரையீரல்கள், கல்லீரல், 2 சிறுநீரகங்கள், கணையம், குடல் போன்ற உயிர் காக்கும் முக்கிய உறுப்புகளையும், கருவிழிகள், தோல், எலும்பு மற்றும் இதய வால்வுகள் போன்றவற்றையும் தானம் செய்யலாம். அவ்வாறு செய்வதன் மூலம், இறந்த நன்கொடையாளர் 8 உயிர்களைக் காப்பாற்றவும், பலரின் வாழ்க்கைத் தரத்தை மேம்படுத்தவும் முடியும்.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் இன்று மக்களவையில் எழுத்துப்பூர்வமாக அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இந்திய மருத்துவ ஆய்வுக்கழகத்தின் வரலாற்று காலச்சுவடை டாக்டர் ஹர்ஷ்வர்தன் திறந்துவைத்தார்
மத்திய சுகாதார குடும்ப நலத்துறை அமைச்சர் டாக்டர்.ஹர்ஷ்வர்தன் இன்று இந்திய மருத்துவ ஆய்வுக் கழகத்திற்குச் சென்று இந்திய மருத்துவ ஆய்வுக் கழகத்தின் வரலாற்றுச் சாதனைகளை விளக்கும் காலச்சுவடு ஒன்றைத் தொடங்கி வைத்தார். இந்திய மருத்துவ ஆராய்ச்சிக் குழுமம்  நடமாடும் பக்கவாத சிகிச்சை அலகு ஒன்றையும், இந்திய மருத்துவ ஆராய்ச்சிக் குழுமத்தால் தொடங்கப்படவுள்ள தடுப்பு மருந்து மற்றும் மருத்துவ பரிசோதனைப் பதிவு இணையதளம் ஒன்றையும் அவர் தொடங்கி வைத்தார். இந்திய மருத்துவ ஆராய்ச்சிக் குழுமத்தின்  இயக்குநர் டாக்டர். ஆர் ஹேமலதா, இதர மூத்த அதிகாரிகள், விஞ்ஞானிகள் ஆகியோர் உடனிருந்தனர்.
இந்தியாவின் மிக முதன்மையான ஆராய்ச்சிக் கழகமான ஐ சி எம் ஆர் நிறுவப்பட்ட 1911ஆம் ஆண்டு முதல் 108 ஆண்டு கால வரலாற்றின் சாதனைச் சுவடு காட்சியை டாக்டர்.ஹர்ஷ்வர்தன் துவக்கி வைத்தார். தாய் சேய் நலம், எச் ஐ வி, புற்றுநோய், ஊட்டச்சத்து உட்பட பல்வேறு துறைகளில் ஐ சி எம் ஆர், அதன் பல்வேறு அமைப்புகள், மேற்கொண்ட மிகச்சிறந்த பணிகள் குறித்தும், பல்வேறு நோய்களைக் கட்டுப்படுத்த அவை மேற்கொண்ட நடவடிக்கைகள் குறித்தும், அவற்றின் கொள்கைகள் பல்வேறு செயல் திட்டங்கள் குறித்தும் காலச்சுவடில் காட்சிப்படுத்தப்பட்டுள்ளன
(Visitor Counter : 143
நுகர்வோர் நலன், உணவு மற்றும் பொது விநியோகம் அமைச்சகம்
புதிய BIS சட்டத்தின் கீழ் ஹால்மார்க் ஒழுங்குமுறைகளை கொண்டுவருவதற்கு நுகர்வோர் நலன் துறை முயற்சி செய்கிறது
BIS ஏற்பாடு செய்த “Standards Make Cities Smarter” என்ற கருத்தரங்கை திரு ராம் விலாஸ் பஸ்வான் தொடங்கி வைத்தார்.
இந்திய தர நிலை கழகம், 48ஆவது உலக தர நிலை தினத்தை கொண்டாடுகிறது.
புதிய இந்திய தர நிர்ணய  சட்டம்-2016ன் கீழ் ஹால்மார்க் ஒழுங்குமுறைகளை கொண்டுவருவதற்கு நுகர்வோர் நலன் துறை செயல்பட்டு வருவதாக மத்திய
நுகர்வோர் நலன், உணவு மற்றும் பொது விநியோகத் துறையின் அமைச்சர், திரு ராம் விலாஸ் பாஸ்வான் தெரிவித்தார். ஹால்மார்க் ஒழுங்குமுறைகள் அடிப்படையில் தங்க நகைகளின் தர நிலைகள் மூன்று விதமாக மட்டுமே அதாவது, 14, 18 மற்றும் 22 காரட்கள் என்று வகைப்படுத்தப்படும். 48ஆவது உலக தரநிர்ணய தினத்தையொட்டி, இந்திய தர நிலை கழகம் இன்று புது தில்லியில் ஏற்பாடு செய்திருந்த, “Standards Make Cities Smarter” என்ற கருத்தரங்கை தொடங்கி வைத்த திரு ராம் விலாஸ் பாஸ்வான் இதனைத் தெரிவித்தார். நுகர்வோர் பாதுகாப்பிற்கு மிகுந்த முக்கியத்துவம் தந்த திரு பஸ்வான், புதிய நுகர்வோர் பாதுகாப்பு முறைகள் மற்றும் BIS சட்டம் மூலம் இது மேம்படுத்தப்படும் என்றார்.
ஸ்மார்ட் நகரங்களுக்கான ஒருங்கிணைந்த, பாதுகாப்பான, நெகிழ்வுதிறன் கொண்ட தகவல் தொழில்நுட்ப பின்புலத்திற்கான முன் - தரநிலை அறிக்கையை திரு ராம் விலாஸ் பாஸ்வான் வெளியிட்டார். ஸ்மார்ட் நகரம் ஒன்றை கட்டியெழுப்புவது மிகவும் சிக்கலான பணியாகும் என்றார் திரு பாஸ்வான். அவை தனித்த சவால்களை அளிப்பதாகவும் இந்தப் பணியை எளிதாக்க தர நிர்ணயங்களே பொதுவான காரணியாக அமைகின்றன. தேசிய தர நிலைகள் ஸ்மார்ட் நகரங்களை பாதுகாப்பானதாகவும் சுமூகமாக செயல்படவும் உதவுகின்றன. அதுமட்டுமின்றி இது எரிசக்தியை திறனுடன் பயன்படுத்தும் கட்டிடங்கள், அறிவுபூர்வமான போக்குவரத்து, மேம்பட்ட கழிவு மேலாண்மை ஆகியவை உள்ளடங்கிய நகர வாழ்க்கையின் அனைத்து அம்சங்களுக்கும் முக்கியமான வழிகாட்டலை வழங்குகிறது. இதன் மூலம் நீடித்திருக்கும் சமூகங்களை உருவாக்குகிறது என்றார் அவர்.
நுகர்வோர் நலன், உணவு மற்றும் பொது விநியோகத் துறையின் மத்திய இணை அமைச்சர் சி.ஆர்.சௌத்ரி, சர்வதேச ஒத்துழைப்பை பெறுவதற்கு தரநிலைகளின் முக்கியத்துவத்தை வலியுறுத்தினார். வளஆதாரங்களை நிர்வகிப்பதில் தொடங்கி வாழ்க்கைப் பாதுகாப்பு மற்றும் அதன் தரத்தை உயர்த்துவது வரையிலான இன்றைய தினம் உலகம் சந்திக்கும் சவால்களை எதிர்கொள்வதற்கான நடைமுறைக் கருவிகளை தரநிலைகள் வழங்குவதாக அவர் குறிப்பிட்டார். வர்த்தக நடைமுறைகளை எளிதாக்கும் வகையில் பொதுவான தர நிலைகளை உருவாக்குதில் பிரதேச அளவிலான தர நிர்ணய பணியில் BIS இன் தீவிரமான பங்களிப்பை திரு சௌத்ரி பாரட்டிப் பேசினார்.
முன்னதாக, நுகர்வோர் நலன் துறையின் செயலர் திரு அவினாஷ் கே. ஸ்ரீவஸ்தவா, தனது முக்கிய உரையில், மாறிக்கொண்டிருக்கும் சூழல்கள் குறித்தும், அதனைச் சார்ந்து உள்நாட்டிலும் உலக அரங்கிலும் BIS ஆற்ற வேண்டிய பணிகள் குறித்தும் எடுத்துரைத்தார்.
இந்த ஆண்டின் உலக தரநிர்ணய தினத்திற்கான கருப்பொருள் “Standards Make Cities Smarter” என்பதை, தரநிர்ணயத்திறகான சர்வதேச அமைப்பு , சர்வதேச மின் - தொழில்நுட்ப கமிஷன் , சர்வதேச தொலைத்தொடர்பு ஒன்றியம்  ஆகியவை இணைந்து தேர்ந்தெடுத்தன.
பாதுகாப்பு அமைச்சகம்
இந்திய கடற்படை போர்க்கப்பல் துஷில் ரஷ்யாவில் தொடக்கம்
பி 1135.6 வகையை சேர்ந்த ஏழாவது இந்திய கடற்படை போர்க்கப்பல், ரஷ்யாவில் உள்ள கலினின்கிராடில் அமைந்துள்ள யந்தர் கப்பல் தளத்தில் ரஷ்யாவுக்கான  இந்திய தூதர் திரு டி பால வெங்கடேஷ் வர்மா மற்றும் ரஷ்ய கூட்டமைப்பு மற்றும் இந்திய கடற்படை அதிகாரிகளின் முன்னிலையில் தொடங்கி வைக்கப்பட்டது.
கப்பலுக்கு துஷில் என்று திருமதி டத்லா வித்யா வர்மா பெயரிட்டார். துஷில் என்றால் சமஸ்கிருதத்தில் பாதுகாப்பு கவசம் என்று பொருள்.
கோவா ஷிப்யார்ட் லிமிடெட்டில் இரண்டு கப்பல்களும் ரஷ்யாவில் இரண்டு 1135.6 கப்பல்களும் கட்டமைப்பதற்கான இந்திய குடியரசு மற்றும் ரஷ்ய கூட்டமைப்பின் அரசாங்கத்திற்கு இடையேயான ஒப்பந்தத்தின் அடிப்படையில், இரண்டு கப்பல்கள் கட்டுவதற்கான ஒப்பந்தம் அக்டோபர் 18-ம் தேதி இந்தியாவுக்கும் ரஷ்யாவுக்கும் இடையே கையெழுத்தானது.
இந்திய கடற்படையின் தேவைகளுக்கேற்ப கட்டமைக்கப்படும் இக்கப்பல்களில் அதி நவீன வசதிகளும், ஆயுதங்களும் உள்ளன.
யந்தர் கப்பல் கட்டும் தளத்தின் இயக்குநர் ஜெனரல் திரு இல்யா சமரின், இந்திய அரசாங்கத்தின் தொடர் ஆதரவிற்கு நன்றி தெரிவித்தார். இந்திய தூதர் திரு டி பால வெங்கடேஷ் வர்மா, இந்தியாவிற்கும் ரஷ்யாவிற்கும் இடையிலான ராணுவ தொழில்நுட்ப ஒத்துழைப்பின் நீண்டகால பாரம்பரியத்தை எடுத்துரைத்தார். கொவிட்-19-ல் ஏற்பட்ட சவால்களை எதிர்கொண்டு ஒப்பந்த காலக்கெடுவின்படி கப்பல் தயாராவதை உறுதிசெய்ய யந்தர் கப்பல் கட்டும் தளம் மேற்கொண்ட முயற்சிகளை அவர் பாராட்டினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1767422
விண்வெளித்துறை
புவிவட்ட செயற்கைக்கோள் செலுத்துவாகனத்தின்  4ஆம் கட்டப்பணிகளை தொடர மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், 2001-2024 கால கட்டத்தில் ஐந்து ஜிஎஸ்எல்வி செலுத்து வாகனங்களை அனுப்புவதற்காக நடைபெற்று வரும் புவிவட்ட செயற்கைக்கோள் செலுத்துவாகனத்தின் 4ஆம் கட்டப்பணிகளை தொடர அனுமதி அளிக்கப்பட்டது.
ஜிஎஸ்எல்வி திட்டத்தின் 4ஆம் கட்டத்தில், புவியை படமெடுத்தல், கடல்சார் பணிகள், தரவு தொடர் தகவல் பரிமாற்றம் மற்றும் விண்வெளி அறிவியல் தொடர்பான ஆய்வுகளை மேற்கொள்வதற்காக இரண்டு டன் வரையிலான எடையுள்ள செயற்கைக்கோள்களை செலுத்த திட்டமிடப்பட்டுள்ளது.
நிதிச்செலவுகள் மற்றும் பயன்பாடு :
ஐந்து ஜிஎஸ்எல்வி செயற்கைக்கோள்களை செலுத்துவதற்கான இந்தத் திட்டத்திற்கு ரூ.2,729.13 கோடி நிதி தேவைப்படும். இத்திட்டம் செயல்படுத்தப்பட்டால், மனிதர்களை விண்வெளிக்கு அனுப்பவும், செவ்வாய் கிரகத்திற்கு அடுத்த விண்கலத்தை அனுப்புவதற்கும் உதவிகரமாக இருக்கும்.
ஊரக வளர்ச்சி அமைச்சகம்
மே 2023 வரை சுமார் 88% ஊதியம் ஆதாருடன் இணைக்கப்பட்ட நேரடிப்பயன் பரிமாற்றக் கணக்கு  மூலம் செலுத்தப்பட்டுள்ளது
100% நேரடிப்பயன் பரிமாற்றக் கணக்கை ஆதாருடன் இணைப்பதை  அடைய மாநிலங்கள் முகாம்களை ஏற்பாடு செய்து பயனாளிகளோடு தொடர்பில் இருக்க வேண்டும்.
பணிக்கு வரும் பயனாளியிடம் ஆதார் எண்ணை வழங்குமாறு கேட்க வேண்டும் என்றாலும் அதன் அடிப்படையில் பணி மறுக்கப்பட மாட்டாது.
தொழிலாளி எபிபிஎஸ்க்கு தகுதியற்றவர் என்ற காரணத்தின் அடிப்படையில் வேலை அட்டைகளை நீக்க முடியாது
மகாத்மா காந்தி தேசிய ஊரக வேலை உறுதிச் திட்டம், ஆதார் வாயிலாக இயக்கப்பட்ட கட்டணத்தை ஏற்கவில்லை - ஆதார் அடிப்படையிலான கட்டணப் பரிமாற்ற முறையைத் தேர்வு செய்துள்ளது.
பல சமயங்களில் பயனாளிகள் வங்கிக் கணக்கு எண்ணில் அடிக்கடி மாற்றம் செய்வதாலும், சம்பந்தப்பட்ட திட்ட அலுவலர் புதிய கணக்கு எண்ணை புதுப்பிக்காததாலும், பயனாளிகள் புதிய கணக்கு பற்றிய விவரங்களை உரிய நேரத்தில் சமர்பிக்காததாலுமே, ஊதியம் செலுத்தும் பல பரிவர்த்தனைகள்  இலக்கு வங்கி கிளையால் நிராகரிக்கப்படுகின்றன.
வெவ்வேறு பங்குதாரர்களுடன் கலந்தாலோசித்ததில், அத்தகைய நிராகரிப்புகளைத் தவிர்க்க வழிவகை கண்டறியப்பட்டுள்ளது. நேரடிப் பயன் பரிமாற்றம் மூலம் ஊதியம் செலுத்துவதற்கான சிறந்த வழி எபிபிஎஸ் ஆகும். பயனாளிகளுக்கு உரிய நேரத்தில் ஊதியம் கிடைக்க இது உதவுகிறது.
திட்டத்தில், ஆதார் புதுப்பிக்கப்பட்டவுடன். தரவுத்தளம், இடம் மாற்றம் அல்லது வங்கி கணக்கு எண்ணில் மாற்றம் காரணமாக பயனாளி கணக்கு எண்களை புதுப்பிக்க வேண்டியதில்லை. ஆதார் எண்ணுடன் இணைக்கப்பட்ட கணக்கு எண்ணுக்குப் பணம் செலுத்தப்படும்.
மகாத்மா காந்தி தேசிய ஊரக வேலை உறுதிச் திட்டத்தின் கீழ், எபிபிஎஸ் ஆனது 2017 ஆம் ஆண்டு முதல் பயன்பாட்டில் உள்ளது. வயது வந்த ஒவ்வொருவருக்கும் ஆதார் எண் ஏறத்தாழ கிடைத்த பிறகு, இப்போது இத்திட்டத்தின் கீழ் பயனாளிகளுக்கு எபிபிஎஸ்-ஐ நீட்டிக்க மத்திய அரசு முடிவு செய்துள்ளது. எபிபிஎஸ் உடன் தொடர்புடைய கணக்கிற்கு மட்டுமே எபிபிஎஸ் மூலம் பணம் செலுத்தப்படும். அதாவது இது பாதுகாப்பான மற்றும் வேகமான பணப் பரிமாற்ற வழி ஆகும்.
மொத்தமுள்ள 14.28 கோடி பயனாளிகளில், 13.75 கோடி பேருக்கு ஆதார் பதிவு செய்யப்பட்டுள்ளது. இதன் அடிப்படையில் மொத்தம் 12.17 கோடி ஆதார் அங்கீகரிக்கப்பட்டு, 77.81% பேர் ஏற்கனவே எபிபிஎஸ்-க்கு தகுதி பெற்றுள்ளனர். 2023 மே மாதத்தில், சுமார் 88% ஊதியம் எபிபிஎஸ் மூலம் வழங்கப்பட்டுள்ளது.
100% எபிபிஎஸ்- ஐ அடைவதற்கு, முகாம்களை ஏற்பாடு செய்து பயனாளிகளுடன் தொடர்ந்து தொடர்பில் இருக்குமாறு மாநிலங்களுக்கு கோரிக்கை விடுக்கப்பட்டுள்ளது. பணிக்கு வரும் பயனாளியிடம் ஆதார் எண்ணை வழங்குமாறு கேட்க வேண்டும் என்றும், ஆனால் இதன் அடிப்படையில் பணி வழங்க மறுக்கப்பட மாட்டாது என்றும் அமைச்சகம் அனைத்து மாநிலங்களுக்கும் தெளிவுபடுத்தியுள்ளது.
தொழிலாளி எபிபிஎஸ்-க்கு தகுதியற்றவர் என்ற காரணத்தின் அடிப்படையில் வேலை அட்டைகளை நீக்க முடியாது.
ஏபிபிஎஸ், உண்மையான பயனாளிகளுக்கு உரிய தொகையைப் பெற உதவுவதுடன், போலி பயனாளிகளை களையெடுப்பதன் மூலம் ஊழலைத் தடுப்பதில் முக்கிய பங்காற்றுகிறது. மகாத்மா காந்தி தேசிய ஊரக வேலை உறுதிச் திட்டம் ஆதார்-செயல்படுத்தப்பட்ட கட்டணத்தை ஏற்கவில்லை. இந்த திட்டம் ஆதார் அடிப்படையிலான கட்டணப் பரிமாற்ற முறையைத் தேர்வு செய்துள்ளது.
பிரதமர் அலுவலகம்
சமஸ்கிருதத்தில் கிரிக்கெட் வர்ணனை; பிரதமர் பாராட்டு
சமஸ்கிருதத்தில் கிரிக்கெட் வர்ணனைக்கான குடிமக்களின் முயற்சிகளைப் பிரதமர் திரு நரேந்திர மோடி பாராட்டியுள்ளார். காசியில் இதேபோன்ற முயற்சியைப் பகிர்ந்து கொண்ட அவர் தனது மனதின் குரல் இணைப்பையும் பகிர்ந்துள்ளார்.
குடிமகன் ஒருவரின் ட்விட்டர் பதிவை மேற்கோள் காட்டி, பிரதமர் தமது ட்விட்டர் செய்தியில் கூறியிருப்பதாவது:
“இதனைக் கண்டு மனம் மகிழ்ச்சி அடைகிறது... இந்த முயற்சியை மேற்கொண்டவர்களுக்கு வாழ்த்துக்கள்.
கடந்த ஆண்டு #மனதின்குரல் நிகழ்ச்சி ஒன்றில் இதேபோன்ற முயற்சியை நான் காசியில் பகிர்ந்துகொண்டேன். அதையும் பகிர்கிறேன்.
https://t.co/bEmz0u4XvO”